《山斋独坐赠薛内史诗二首·其一》
隋代·杨素

居山四望阻，风云竟朝夕。
深溪横古树，空岩卧幽石。
日出远岫明，鸟散空林寂。
兰庭动幽气，竹室生虚白。
落花入户飞，细草当阶积。
桂酒徒盈樽，故人不在席。
日落山之幽，临风望羽客。

作者简介：杨素（544年—606年8月31日），字处道。汉族，弘农华阴（今属陕西）人。隋朝权臣、诗人，杰出的军事家、统帅。 他出身北朝士族，北周时任车骑将军，曾参加平定北齐之役。他与杨坚（隋文帝）深相结纳。杨坚为帝，任杨素为御史大夫，后以行军元帅率水军东下攻陈。灭陈后，进爵为越国公，任内史令。杨广即位，拜司徒，改封楚国公。去世后谥曰景武。